**ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА И ОПИС ДОБАРА**

**ТЕХНИЧКА ДОКУМЕНТАЦИЈА И ПЛАНОВИ**

1. **Место реализовања зимовања – Гоч**

**Смештај:** У хотелу или одмаралишту који су намењени првенствено деци предшколског узраста, капацитета 180 лежаја у оквиру једне зграде.

Структура соба од двокреветне до петокреветне са сопственим купатилом, кревети не смеју бити на спрат. Објекат у свом саставу треба да има простор за окупљање деце /дневни боравци/ и извођење слободних активности /дискотека/ са капацитетом 180 места,као и приручну амбуланту за здравствену заштиту деце 24 сата.

Трпезарија у којој деца обедују пожељно је да буде у склопу објекта, или на удаљености до 50 м од објекта где су смештени.

Потребно је да објекат у свом склопу има спортске терене и површине на отвореном за заједничку игру деце на снегу, које су безбедне и ван домашаја саобраћаја.

**2. Превоз деце:** Врши се аутобусима високе туристичке класе са свом исправном пратећом опремом (клима, аудио/ДВД, wc кабина), са расположивим бројем седишта од 50 до 55 по аутобусу. Превоз аутобусом се не обавља ноћу, у времену од 22.00 до 6.00 часова. Аутобуси морају бити чисти, удобни, технички исправни са адекватним бројем седишта, клима уређајем. Превоз деце се реализује са аутобусима не старијим од 8 година, а у складу са Правилником о начину обављања организованог превоза деце („Сл. Гласник РС“, бр 52/19) и свим другим условима који су предвиђени Законом о превозу путника у друмском саобраћају и Правилником о начину обављања организованог превоза деце („Сл.гл.РС“, број 52/19 и 61/19).

За свако дете обезбеђено седиште у аутобусу. Полазак/повратак испред вртића из ког иду деца на зимовање.

Аутобуси морају да имају потврду о техничкој исправности возила издату најдуже 48 сати пре поласка путовања.

**3. Аранжман обухвата шест пуних пансиона** Смена траје седам дана - почиње са ручком, завршава се са доручком, након чега деца добијају и ланч пакет за пут. Оброци: доручак, ручак, ужина и вечера, са услуживањем деце.

Oбезбеђен топао напитак /чај/ за децу два пута дневно, по повратку са активности на отвореном /12.00 часова и 18.30 часова/.

Неопходно је доставити јеловник за децу током боравка на зимовању, израђен у складу са Правилником о ближим условима и начину остваривања исхране деце у предшколској установи "Сл. гл. РС", број 39 од 25. маја 2018. године, који ће се примењивати током боравка деце на зимовању и од ког се не може одступати током боравка деце.

*\*Уколико у групи има деце са посебним режимом исхране /безглутенска и сл./ јеловник се мора прилагодити.О броју те деце и детаљима начина исхране понуђач ће бити обавештен десет дана пред полазак на зимовање.*

**4. Здравствена заштита –** перманентна здравствена заштита свих 24 часа, са потребним кадром (на 40 деце минимум један лекар, а уколико има деце више од 40 а максимим до 80, и једна медицинска сестра, а свако повећање броја деце условљава и повећање броја здравствених радника); обезбеђен лекарски надзор 24 сата у оквиру смештаја; здравствени тим (лекар педијатар који има лиценцу) мора бити опремљен довољним количинама и врстом лекова и санитарним материјалом који су потребни за случај лечења деце у складу са величином групе. Здравствени тим, по завршетку зимовања наручиоцу услуга подноси извештај. Током боравка деце, потребно је обезбедити једну собу за изолацију, како би се обезбедила перманентна брига за /евентуално/ болесну децу. У колико је потребно, обезбедити превоз аутомобилом у случају већих здравствених проблема ради збрињавања болесног детета.

Трошкове ангажовања педијатара и здравствених радника – медицинских сестара, сноси Понуђач.

**5. Обезбеђен аниматор**- Потребно је да је обезбеђен стручни аниматор који има искуство у раду са децом предшколског узраста – да је током претходне четири године реализовао програм анимације током смена зимовања деце предшколског узраста. Аниматор доставља програм свог рада за 7 дана: активности пре подне, активности после подне, активности у вечерњем термину /наводи шта је све обезбедио за анимацију. Програм анимације и рекреације деце треба да садржи и дестинације на пешачким излетима уколико нема снега током боравка деце. Потребно је да се доставе потврде послодаваца како би се доказало искуство аниматора у раду са децом од 4 године до поласка у школу, током зимовања.

**6. Време** – од друге половине јануара месеца 2023.године (могућност организовања зимовања по сменама у зависности од броја пријављене деце – очекивано две смене, а уколико се пријави већи број деце и трећа смена;

**7. Планиран број учесника**: Укупан број деце за зимовање није познат, док је оријентациони број на основу искуства из претходних година, око 300 деце. На зимовање иду деца узраста од четири године до поласка у школу, распоређена у сменама које су везан. Број смена и термини биће одређени у зависности од броја пријављене деце, односно, према стварној потреби наручиоца. У року до десет дана од дана закључења Уговора наручилац је у обавези да обавести понуђача о броју пријављене деце за зимовање.

Родитељ финансира зимовање детета. Ангажовани васпитачи-пратиоци групе и координатори су запослени код наручиоца.

**Број деце у једној групи:**

-од 8 до 10 деце по групи – води један васпитач.

-на групу од 50 деце креће и координатор;

-један од координатора је и вођа пута.

**8**. **Гратис** за дете које има Решење Интерресорне комисије и његов пратилац /у установи је тренутно 10 деце са решењем интерресорне/.

Гратис за координаторе и васпитаче - пратиоце групе**;**

На 8 плативе деце, један гратис

У структуру цене се рачуна:

* трошкови боравка деце,
* трошкови превоза,
* трошкови аниматора,
* трошкови лекатског тима од 3 члана /ако је група од 150 малишана/